Ятҡылыҡ базальт нигеҙендә барлыҡҡа килгән эффузив-экструзив риодацит вулкан көмбәҙҙәре ( улар колчедан ятышы һәм ҡарамалыташ , олотау свиталарының вулканиттары менән бергә ҡыҫылып йыйырсыҡланған һәм текә төшөүсе ярыҡтар буйлап урынынан күскән ) төркөмөнән торған палеовулканик төҙөлөшкә тура килә . Мәғдәнле ятышты эсенә алған вулканоген тоҡомдар ( стратиграфия буйынса — аҫтан өҫкә , текә ятышында — көнсығыштан көнбайышҡа ) диабаз порфириттар һәм уларҙың брекчияларынан ( ҡалынлығы 250 м ) , риодацит һәм риолит составлы эффузив , пирокластик һәм экструзив тоҡомдарҙан ( 50 — 500 м ) , вулканоген-ултырма һәм саҡматаш ҡатламдарҙан ( 300 м тиклем ) , базальт һәм андезибазальт порфириттар һәм туфтарҙан ( 1500 м ) тора .